### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 30. august 2023 har vedtaget Magistratens foranstående indstilling af 21. august 2023.

###

Beslutningsforslag fra KF

Motivering

Gallo Huset er en informationscafé i [adresse], der drives af personer med erfaring med psykisk sårbarhed. Caféens mål er at fremme åbenhed og viden om psykisk sygdom og sundhed. Gallo Huset (herunder værestedet og kriserådgivningen) løfter en yderst vigtig opgave i forhold til at hjælpe mennesker med psykiske udfordringer og sygdomme. Gallo Huset løser og varetager i dag opgaver ved brug af frivillige kræfter, som det kommunale system ellers skulle stå for. Huset er dermed et vigtigt supplement til de kommunale tilbud for byens udsatte og sårbare borgere.

Gallo Kriserådgivning tilbyder anonym samtaleterapi, rådgivning og et fysisk værested for mennesker med sociale eller psykiske udfordringer. Her er aktiviteter og fællesskaber lige så vigtige som den terapeutiske behandling og fokus bliver derfor på den samlede hjælp, i form af samtaler såvel som et varmt og velkommende værested. Der er på nuværende tidspunkt ca. 50 brugere dagligt af værestedet og ca. 200 modtagere af samtaleterapien årligt.

I Budgetforlig 2020 blev der afsat 200.000 kr. årligt, i perioden 2020-2023, til [adresse] kriserådgivning. Det Konservative Folkeparti mener rådgivningen er en kritisk vigtig del af kommunens samlede tilbud til disse borgere og ønsker derfor undersøgt, hvordan tilbuddet kan gøres til en permanent del af [adresse] sociale indsatser.

Forslag

Det foreslås derfor, at:

1) Byrådet beder Magistratsafdelingen for Sociale Forhold og Beskæftigelse undersøge, hvordan [adresse] bedst muligt kan understøtte Gallo Husets Kriserådgivning.

Der bedes blandt andet om at få afdækket, om eksisterende puljer i MSB kan være med til at understøtte projektet, om det nuværende tilskud bør forlænges og evt. hæves, samt om der er fonde eller nationale puljer MSB kan bistå [adresse] i at få ansøgt midler fra.

På vegne af byrådsgruppen for Det Konservative Folkeparti.

Mie Iversen, Politisk ordfører og medlem af Social og Beskæftigelsesudvalget (ordfører)

Ørni Lind, Gruppeformand, medlem af Sundheds- og Omsorgsudvalget og Kulturudvalget.

INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

Svar på forslag fra KF om understøttelse af Gallo Husets Kriserådgivning

### Resume

Sociale Forhold og Beskæftigelse har udarbejdet denne indstilling som svar på ”Forslag fra KF om understøttelse af [adresse] (bilag 1) jf. byrådets beslutning 10. maj 2023.

Baggrunden for forslaget er, at tilskuddet på 200.000 kr. årligt til Gallo Kriserådgivning fra Budget 2020 udløber med udgangen af 2023.

MSB vurderer, at Gallo Kriserådgivning udgør et godt tilbud til udsatte og psykisk sårbare i [adresse], og at et tilskudsniveau på 200.000 kr. årligt er tilstrækkeligt.

En gennemgang i MSB viser, at alle midler til civilsamfund er fordelt. Enten til faste tilskudsaftaler med navngivne organisationer eller til uddeling via frivillighedspuljen (§18-midlerne). Det vurderes desuden svært for Gallo Kriserådgivning at opnå yderligere ekstern støtte, da puljer og fonde almindeligvis ikke støtter drift.

En fortsættelse af et tilskud på 200.000 kr. årligt vil kræve nye midler til MSB, eller at midlerne tages fra støtten til andre organisationer eller fra §18-puljen. Byrådet har tidligere ønsket, at §18-puljen som udgangspunkt ikke gives til faste og varige tilskud.

Hvis der fortsat skal gives tilskud til Gallo Kriserådgivning kan det drøftes og eventuelt finansieres i de kommende drøftelser om budget 2024-2027.

### Beslutningspunkter

Det indstilles:

At 1) besvarelsen på KF’s forslag om understøttelse af Gallo Kriserådgivning tages til efterretning, herunder at en fortsættelse af tilskud til Gallo Kriserådgivning drøftes og eventuelt finansieres i forbindelse med budgetforhandlingerne 2024-2027

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 26-04-2023

Ingrid Lind:

Sagens behandling blev udsat i byrådets møde den 26. april 2023.

Udvalg: [adresse]

Dato: 10-05-2023

Ingrid Lind:

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 10. maj 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 21-08-2023

Ingrid Lind: 4

Fremsendes til [adresse] med bemærkning, at Magistraten i mødet den 21. august 2023 anbefaler, at byrådet tiltræder Magistratsafdelingen for Sociale Forhold og Beskæftigelses indstilling af 8. august 2023.

Rådmand Ernst Gregersen deltog ikke i sagens behandling.